b'\n_START_ARTICLE_\nGrad Doma\xc4\x8dale\n_START_PARAGRAPH_\nGrad Doma\xc4\x8dale (nem: \xe2\x80\x9cSchloss Damtschach\xe2\x80\x9c) je grajski kompleks, ki sega v za\xc4\x8detek 16. stoletja in se nahaja na zahodnem obrobju kraja Doma\xc4\x8dale v ob\xc4\x8dini Vernberk na Koro\xc5\xa1kem; 10 km vzhodno of Beljaka. Grajski kompleks s samim gradom in dvorcem je od leta 1847 v lasti dru\xc5\xbeine Orsini-Rosenberg.\n_START_SECTION_\nZgodovina\n_START_PARAGRAPH_\nPo oboro\xc5\xbeenih spopadih  med rimsko-nem\xc5\xa1kim cesarjem Friderikom III. z mad\xc5\xbearskim kraljem Matija Korvin, v katerih je bil poru\xc5\xa1en  Grad Aichelberg, se je dana\xc5\xa1nji grad Doma\xc4\x8dale razvil iz nekdanje utrjene grajske pristave. Cesar Maksimilijan I. je dovolil gospodarju pristave oziroma dvorca, Avgu\xc5\xa1tinu Khevenh\xc3\xbcllerju, da je raz\xc5\xa1iril dvori\xc5\xa1\xc4\x8de, zgradil gosposko bivali\xc5\xa1\xc4\x8de, v katerem pa dru\xc5\xbeina Khevenh\xc3\xbcller ni \xc5\xbeivela, saj je raje ostala v bli\xc5\xbenjih gradovih Vernberga in Vaj\xc5\xa1kre. Samo posest Doma\xc4\x8dale so upravljali skrbniki. _NEWLINE_Leta 1629 je bilo gospostvo Doma\xc4\x8dale, Aichelberg in Vernberk skupaj z ostalimi posesti barona Pavla von Khevenh\xc3\xbcller-ja, ker so se morali koro\xc5\xa1ki protestanti izseliti, prodano grofu Hansu Sigmund von Wagenspergu. Prek vnukinje kupca so do posesti in dvora pri\xc5\xa1li grofje Galler,  ki so ga leta 1684 raz\xc5\xa1irili kot baro\xc4\x8dno pala\xc4\x8do. Po prevzemu posesti s strani grofa Klemensa Ferdinanda Kaisersteina leta 1715, so novi lastniki grad bistveno raz\xc5\xa1irili z gradnjo novih pristav in bivali\xc5\xa1\xc4\x8da za upravnika. Po ponovni spremembi lastni\xc5\xa1tva, ki je pre\xc5\xa1lo na barone J\xc3\xb6chlinger iz Jochensteina (1817) je bil grad leta 1824 dograjen v angle\xc5\xa1kem slogu. Sedanji lastniki dru\xc5\xbeina grofov Orsini-Rosenberg  grad posedujejo \xc5\xbee od leta 1847. Trenutni lastnik je Markus Orsini-Rosenberg, ki na gradu vodi galerijo. Grad je bil obnovljen leta 1999. Zapu\xc5\xa1\xc4\x8den park je bil obnovljen, tako da je znova prepoznaven njegov prvotni koncept.\n_START_SECTION_\nGrad\n_START_PARAGRAPH_\nGlavna stavba grajskega kompleksa je dvonadstropna baro\xc4\x8dna stavba s tremi podkvastimi krili, ki je odprta proti vzhodu v smeri pala\xc4\x8de Severna in zahodna krila so bila zgrajena \xc5\xbee v 16. stoletju. Na ju\xc5\xbeni strani dvori\xc5\xa1\xc4\x8da je majhna fontana iz marmorja, nastala okrog leta 1600.\n_START_SECTION_\nGrajska cerkev\n_START_PARAGRAPH_\nGradska cerkev je posve\xc4\x8dena Janez Krstnik se nahaja v ju\xc5\xbenem delu gradu. Stala je \xc5\xbee leta 1431, ko je prvi\xc4\x8d omenjena posvetitev stavbe. Grofica Maria Izabela Galler (rojena Staudach) je med letoma 1684 in 1695 na mestu stare zgradbe dala zgraditi dana\xc5\xa1njo cerkev. Leta 1787 je bila grajska kapela povzdignjena v \xc5\xbeupnijsko cerkev, ki je ostala do otvoritve bli\xc5\xbenje nove \xc5\xbeupnijske cerkve leta 2003. Od konca 17. stoletja je na zahodnem portalu vzidana plo\xc5\xa1\xc4\x8da, ki prikazuje dvojni grb Galler-Staudachov.\n_START_SECTION_\nGrajski park\n_START_PARAGRAPH_\nGrajski vrt in park je dal leta 1824 urediti dr\xc5\xbeavni baron Feliks Wolfgang J\xc3\xb6chlinger iz Jochensteina v angle\xc5\xa1kem slogu z biedermeierskim ali romanti\xc4\x8dnim pridihom.'